Diari Oficial de la Generalitat Valenciana


Sumari del DOGV 9861, del 31-05-2024 (2024/5016)

RESOLUCIÓ de 28 de maig de 2024, de la Presidència de les Corts Valencianes número P-698/XI, sobre nomenament del director en funcions de l'Agència de Prevenció i Lluita contra el Frau i la Corrupció de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9861

Data del DOGV
:   31-05-2024

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2024/5016


Data del document
:   28-05-2024

Organisme emissor
:   Corts Valencianes

Tipus de document
:   Resolució

Descriptors 

:   * Corts Valencianes

RESOLUCIÓ de 28 de maig de 2024, de la Presidència de les Corts Valencianes número P-698/XI, sobre nomenament del director en funcions de l'Agència de Prevenció i Lluita contra el Frau i la Corrupció de la Comunitat Valenciana.  
 [2024/5016]  
L'article 28.3 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana, disposa que en el supòsit de cessament del director de l'Agència per causa diferent de l'extinció de mandat després de la finalització d'aquest, mentre no es procedisca a la nova designació i presa de possessió del nou director o directora, la Presidència de Les Corts nomenarà una direcció en funcions entre el personal de l'Agència.  
En data de 22 de maig de 2024, Joan Antoni Llinares Gómez ha presentat la seua renúncia a la pròrroga en el càrrec de director de l'Agència, segons s'ha comunicat a Les Corts mitjançant escrit de data 22 de maig de 2024 (RE número XI020456), per la qual cosa es dona el supòsit previst en la lletra a de l'apartat 1 de l'article 28 de l'esmentada Llei 11/2016. Aquesta renúncia té efectes des de les 00.00 h del 26 de maig de 2024, tenint en compte que a les 24.00 h del 25 de maig de 2024 va finalitzar el mandat del senyor Llinares Gómez com a titular de l'esmentat càrrec.  
En conseqüència, correspon a aquesta Presidència nomenar, entre el personal de l'Agència, una persona que exercirà la direcció en funcions de l'Agència fins que el Ple de Les Corts Valencianes trie la persona que ostentarà aquesta direcció seguint el procediment legalment establit.  
  
Per tot això, fent ús de les atribucions que tinc atribuïdes en l'apartat tres de l'article 28 de la Llei 11/2016, de 28 de novembre, de l'Agència de Prevenció i Lluita contra el Frau i la Corrupció de la Comunitat Valenciana, i amb l'acceptació prèvia de la persona en favor de la qual s'efectua aquest nomenament, resolc  
  
Primer  
Nomenar Anselm Bodoque Arribas director en funcions de l'Agència de Prevenció i Lluita contra el Frau i la Corrupció de la Comunitat Valenciana fins que el Ple de Les Corts Valencianes trie la persona que ostentarà aquesta direcció, segons el procediment previst en l'article 26 de l'esmentada Llei 11/2016. Aquesta resolució tindrà efecte des de l'endemà de ser adoptada i es notificarà de manera immediata a Anselm Bodoque Arribas.  
  
Segon  
Comunicar aquesta resolució a la Presidència de la Generalitat, a l'Agència de Prevenció i Lluita contra el Frau i la Corrupció de la Comunitat Valenciana i als grups parlamentaris de Les Corts Valencianes.  
  
Tercer  
Publicar aquesta resolució en el Butlletí Oficial de Les Corts Valencianes i en el Diari Oficial de la Generalitat Valenciana.  
  
Palau de Les Corts Valencianes  
28 de maig de 2024  
  
Llanos Massó Linares   
Presidenta